Գլոբալ մարքեթինգ

**Գլոբալ մարքեթինգը** սահմանվում է որպես «մարքեթինգ համաշխարհային մասշտաբով՝ գլոբալ գործառնական տարբերությունների, նմանությունների և գլոբալ նպատակներին հասնելու հնարավորությունների համաձայնեցում կամ ընդունում»:

Գլոբալ մարքեթինգը նաև ընդհանուր բիզնեսի կառավարման ուսումնասիրման ոլորտ է, որը շուկա է հանում ապրանքներ, լուծումներ և ծառայություններ սպառողների համար՝ տեղական, ազգային և միջազգային մակարդակներում։

Միջազգային մարքեթինգը մարքեթինգային սկզբունքների կիրառումն է մեկից ավելի երկրներում, արտասահմանյան կամ ազգային սահմաններից դուրս ընկերությունների կողմից: Այն իրականացվում է ընկերության արտադրանքի արտահանման միջոցով մեկ այլ վայր կամ մուտք գործելով համատեղ ձեռնարկության միջոցով մեկ այլ երկրի ընկերության հետ կամ ուղղակի օտարերկրյա ներդրում կատարելով։ Միջազգային մարքեթինգը անհրաժեշտ է երկրի համար մարքեթինգային համալիրի զարգացման համար։ Միջազգային մարքեթինգը ներառում է առկա մարքեթինգային ռազմավարությունների, մարքեթինգային համալիրի և արտահանման գործիքների օգտագործումը, հարաբերությունների ռազմավարություններ, ինչպիսիք են՝ տեղայնացում, տեղական ապրանքների առաջարկներ, գնագոյացում, արտադրություն և բաշխում՝ անհատականացված գովազդներով, առաջարկներով, կայքէջով, սոցիալական մեդիայով և առաջնորդությամբ:

Միջազգայնացում և միջազգային մարքեթինգն այն է, երբ ընկերության արժեքը «արտահանվում է, և առկա է միջֆիրմային և ֆիրմային ուսուցում, օպտիմալացում և արդյունավետություն մասշտաբային և ծավալային տնտեսություններում»:

Միջազգային շուկայի զարգացումը փոփոխվել է առևտրի տեխնիկաների, ստանդարտների և փորձի փոփոխությունների շնորհիվ։ Այս փոփոխությունները ամրապնդվել և պահպանվել են առաջադեմ տեխնոլոգիաներով և զարգացող տնտեսական հարաբերություններով՝ միջազգային առևտրում ներգրավված ընկերությունների և կազմակերպությունների միջև։ Միջազգային մարքեթինգային առևտրի ավանդական ազգակենտրոն հայեցակարգային տեսակետը հակակշռում էր շուկաների գլոբալ տեսակետը:

## Ներքին մարքեթինգ
Ներքին մարքեթինգը ներառում է այն մարքեթինգային ռազմավարությունները, որոնք օգտագործվում են ընկերության կողմից՝ հաճախորդներին հնարավորություն տալու գնել ապրանք կամ ծառայություն տեղական շուկայում։

Ներքին մարքեթինգը նպաստում է երկրի քաղաքական ռիսկերի, որակավորված մարդկային ռեսուրսների և բնական ռեսուրսների որակի, ինչպես նաև համապատասխան ոլորտներում՝ անվտանգության, հիգիենայի, աշխատանքի և կապիտալի սեփականության առկա և հնարավոր օրենսդրության հետևանքների մասին ծանոթությանը։

Այս շուկաները սահմանափակված են երկրի օրենքներով և կանոնակարգերով։ Ներքին մարքեթինգը սովորաբար կազմակերպվում է գլխավոր գրասենյակում։

## Գլոբալ մարքեթինգ
Գլոբալ մարքեթինգը հիմնված է այն ընկերությունների վրա, որոնք հասկանում են, թե ինչ պահանջներ են անհրաժեշտ հաճախորդներին տեղական մակարդակում սպասարկելու համար՝ համաշխարհային ստանդարտ լուծումներով կամ ապրանքներով և այդ ապրանքները տեղայնացնում են՝ ապահովելու համար ծախսերի, արդյունավետության, հարմարեցման և տեղայնացման օպտիմալ հավասարակշռությունը հսկողության-հարմարեցման շարունակականության մեջ՝ բավարարելու տեղական, ազգային և համաշխարհային պահանջները:

Գլոբալ մարքեթինգն ու գլոբալ բրենդինգը փոխկապակցված են: Բրենդինգը ընկերության ռեսուրսների «փափուկ» և «կոշտ» ակտիվների վերլուծության կառուցվածքային գործընթաց է: Բրենդի ռազմավարական վերլուծությունն ու զարգացումը ներառում են հաճախորդների վերլուծություն (թրենդներ, մոտիվացիաներ, չբավարարված կարիքներ, սեգմենտավորում), մրցակցային վերլուծություն (բրենդի կերպար/բրենդի ինքնություն, ուժեղ կողմեր, ռազմավարություններ, խոցելի կողմեր) և ինքնավերլուծություն (առկա բրենդի կերպար, բրենդի ժառանգություն, ուժեղ կողմեր/հնարավորություններ, կազմակերպչական արժեքներ):

*«Գլոբալ բրենդի ինքնության զարգացումը այն գործընթացն է, որը ներառում է ապրանքների, ընկերության և ծառայությունների բրենդների տեղական և համաշխարհային մակարդակով հաստատում՝ հաշվի առնելով շրջանակը, ապրանքի հատկությունները, որակը, օգտագործումը, օգտագործողներին և ծագման երկիրը, կազմակերպչական հատկությունները, անհատականության հատկությունները և բրենդ-հաճախորդ հարաբերությունը, ինչպես նաև կարևոր խորհրդանիշները՝ ապրանքանիշերի փոխհարաբերությունները, պատկերները, տրամադրությունը, լուսանկարչությունը և ընկերության բրենդի ժառանգությունը»*:

Գլոբալ մարքեթինգի և բրենդինգի իրականացման համակարգը բաշխում է մարքեթինգային ակտիվները, գործընկերային ծրագրերը և նյութերը, ներքին հաղորդակցությունները, լուրերը, ներդրողների նյութերը, միջոցառումների գովազդները և ցուցահանդեսները՝ հաճախորդներին ապահովելու համար ինտեգրված, համապարփակ և կենտրոնացված հաղորդակցություն, հասանելիություն և արժեք:

## Տարրեր
### Ապրանք
Արտադրանքի համար որոշակի նվազագույն կատարողական մակարդակ է սահմանվում։

### Գին
Արտադրանքի գինը կախված է արտադրության արժեքից, թիրախային սեգմենտից և առաջարկ-պահանջարկի դինամիկայից, ինչպես նաև մի շարք գնագոյացման ռազմավարություններից, որոնք ներդրված են ընդհանուր բիզնես պլանում։ Գինը հաճախ օգտագործվում է որպես սահմանագիծ՝ արտադրանքի կերպարը տարբերակելու համար։

Ըստ շուկաների՝ գինը տատանվում է։

### Վայր կամ բաշխման ուղիներ
Վայրը վերաբերում է վաճառքի կետին։

Ապրանքների բաշխումը կախված է շուկայում առաջարկվող մրցակցությունից։ Օրինակ՝ Coca-Cola-ն չի տեղադրում ավտոմատներ բոլոր մշակույթներում։ Ամերիկայի Միացյալ Նահանգներում ըմպելիքները վաճառվում են մեծածախ պահեստների միջոցով, մինչդեռ Հնդկաստանում դա տեսանելի չէ։ Տեղաբաշխման որոշումները կախված են շուկայում արտադրանքի դիրքից։ Օրինակ՝ ԱՄՆ-ում բարձրորակ արտադրանքը չի վաճառվի ցածրարժեք խանութներում։ Ֆրանսիայում, ընդհակառակը, որպես ցածրարժեք տարբերակ առաջադրված ապրանքը բարձրարժեք տարածքում որոշակի հաջողություն կունենա։

### Առաջմղում
Գովազդը, բանավոր խոսքը, մամուլի հոդվածները, խթանները, միջնորդավճարները և պարգևատրումները նպաստում են ապրանքի ճանաչելիությանը։ Կարող են ներառվել նաև սպառողական սխեմաներ, ուղիղ մարքեթինգ, մրցույթներ և մրցանակներ։

### Մարդիկ
Մարդիկ կարող են համարվել ընկերության ամենաարժեքավոր ակտիվը։ Ընկերության հիմնական արժեքները, ինչպես օրինակ՝ ազնվությունը, առաջնորդությունը, սոցիալական պատասխանատվությունը, շահույթին և որակյալ ապրանքների ու ծառայությունների ձգտումը, հաճախորդների հավատարմության հիմքում են։

### Գործընթաց
Ապրանքների և ծառայությունների ստեղծման և մատուցման գործընթացները ոչ նյութական ակտիվներ են, որոնք բարելավում են ապրանքների և ծառայությունների որակը:

### Իրավիճակ
Թվային տնտեսությունը հնարավորություն է տալիս ընկերություններին մատուցել ոչ ֆիզիկական ծառայություններ ինտերնետի միջոցով, օրինակ՝ Ծրագրակազմ-որպես-ծառայություն (SaaS): Պատմականորեն, առևտրային բանկերի ֆիզիկական ներկայությունը մատնանշում է ֆինանսական հաստատությունների ուժի մասին: Սպառողական ապրանքանիշերի մանրածախ կետերը ևս ապացույց են այդ բրենդների հայտնիության և հասանելիության մասին։

Հաճախորդի գնում կատարելուց առաջ վստահության պահանջներ են առաջանում, հետևաբար այն ընկերությունները, որոնք չունեն ֆիզիկական ներկայություն, պետք է ապացույց ներկայացնեն իրենց՝ որպես օրինական ծրագրային ապահովման ընկերություն:

## Առավելություններ
Գլոբալ մարքեթինգը կարող է բերել հետևյալ առավելություններին.

* Արտադրության և բաշխման ծախսերի մասշտաբային տնտեսումներ
* Մարքեթինգային ցածր ծախսեր
* Հզորություն և ծավալ
* Բրենդի կերպարի հետևողականություն
* Գաղափարների արագ և արդյունավետ կիրառում
* Մարքեթինգային փորձառությունների միասնականություն
* Օգնում է հաստատել հարաբերություններ՝ քաղաքական ոլորտից դուրս
* Օգնում է խթանել օժանդակ ոլորտների զարգացումը՝ գլոբալ դերակատարների կարիքները բավարարելու համար
* Էլեկտրոնային մարքեթինգի առավելությունները ավանդական մարքեթինգի նկատմամբ

## Թերություններ
Գլոբալ մարքեթինգը կարող է նաև բերել հետևյալ թերություններին.

* Սպառողների կարիքների, ցանկությունների և օգտագործման օրինաչափությունների տարբերություններ
* Սպառողների արձագանքի տարբերություններ մարքեթինգային համալիրի տարրերին
* Բրենդի և արտադրանքի զարգացման ու մրցակցային միջավայրի տարբերություններ
* Իրավական միջավայրի տարբերություններ, որոնցից որոշները կարող են հակասել հայրենական շուկայի կանոններին
* Գործող ինստիտուտների տարբերություններ, որոնցից որոշները կարող են պահանջել ամբողջովին նոր կառույցների ստեղծում (օրինակ՝ ենթակառուցվածքներ)
* Վարչական գործընթացների տարբերություններ
* Արտադրանքի տեղաբաշխման տարբերություններ

## Տես նաև
* Մարքեթինգ
* 4P-ի տեսություն
* Գլոբալացում

## Ծանոթագրություններ

*

Կատեգորիա:Բիզնես
Կատեգորիա:Մարքեթինգ
Կատեգորիա:Մենեջմենթ
Կատեգորիա:Տնտեսագիտական տերմիններ